Pranešimas žiniasklaidai

*2025 m. rugsėjo 10 d.*

**„MET Group“ ir „Keppel“ galutinai suderino pagrindinių sąlygų susitarimą dėl suskystintųjų gamtinių dujų tiekimo į Singapūrą**

***Baar (Šveicarija), 2025 m. rugsėjo 10 d****.* – Šveicarijos energetikos bendrovė „MET Group“, veikdama per savo prekybos padalinį „MET International“ AG, galutinai suderino pagrindinių sąlygų susitarimą su „Keppel Ltd.“ infrastruktūros padaliniu ir licencijuotu suskystintų gamtinių dujų (SGD) importuotoju dėl ilgalaikių 0,5 mln. tonų SGD tiekimų per metus. Šis susitarimas sustiprina „MET“ ir „Keppel“ partnerystę – pastaroji valdo 10 proc. „MET“ akcijų. SGD bus tiekiamos iš „MET“ diversifikuoto Europos importo portfelio, kuris vis labiau orientuojamas į Azijos rinką. Ši partnerystė prisidės prie energijos tiekimo saugumo ir šaltinių diversifikacijos Singapūre.

Iki šiol „MET“ aktyviai vykdė vienkartinius ir vidutinės trukmės tiekimus Ramiojo vandenyno regione, o šis pagrindinių sąlygų susitarimas yra pirmasis ilgalaikis kontraktas šioje rinkoje. Susitarimas užtikrina, kad ateinančiais metais augsianti „Keppel“ gamtinių dujų paklausa bus patenkinta, ir kartu atitinka „MET Group“ strategiją plėsti savo pasaulinį SGD veiklos mastą.

Šis susitarimas dar labiau sustiprina „Keppel“ ir „MET“ bendradarbiavimą, siekiant plėtoti gamtinių dujų vertės grandinės galimybes Singapūre, taip pat tirti perspektyvas už jo ribų, pasinaudojant sparčiai augančia energijos ir elektros paklausa Azijoje. Suskystintos gamtinės dujos yra esminis elementas užtikrinant energijos rinkų tiekimo saugumą, o „MET Group“ įsipareigoja nuosekliai didinti tiekimus. Pastaraisiais metais bendrovė sukūrė vieną geografiškai labiausiai diversifikuotų SGD importo struktūrų Europoje, užtikrindama prieigą Vokietijoje, Kroatijoje ir Ispanijoje. Bendrovė importavo SGD krovinius į įvairias Viduržemio jūros šalis (Graikiją, Italiją, Kroatiją, Ispaniją), Šiaurės Vakarų Europą (JK, Belgiją, Nyderlandus, Vokietiją) bei į Suomiją.

2024 m. „MET“ pasirašė 10 metų trukmės pirkimo - pardavimo sutartį su „Shell“ dėl JAV suskystintųjų gamtinių dujų pirkimo, taip toliau didindama ilgalaikį portfelį. Be to, „MET“, bendradarbiaudama su Danijos laivybos bendrove „Celsius Group“ užsakė savo pirmąjį SGD tanklaivį, kuris bus pastatytas 2027 metais.

SGD tiekimas įsigalios tik pasirašius galutinę SGD pirkimo–pardavimo sutartį ir įvykdžius visas išankstines sąlygas, įskaitant reguliuotojo patvirtinimą.

**Apie „MET Group“**

„MET Group“ yra integruota Europos energetikos bendrovė, kurios būstinė įsikūrusi Šveicarijoje. Įmonė veikia dujų ir elektros rinkose, turi veiklos bei turto 20 šalių, dalyvauja 32 nacionalinėse dujų rinkose ir 44 tarptautiniuose prekybos centruose. Bendrovėje dirba 1 350 darbuotojų iš beveik 60 šalių. „MET“ turi didelę patirtį valdant tiek žaliąją tiek konvencinę energijos gamybą. 2024 m. „MET Group“ konsoliduotos pardavimų pajamos siekė 17,9 mlrd. eurų, bendras natūralių dujų prekybos kiekis – 140 mlrd. m³, o elektros prekybos apimtis – 76 TWh.

**Apie „Keppel“**

**„Keppel Ltd.“ (SGX: BN4)** yra pasaulinė turto valdymo ir veiklos bendrovė, turinti stiprią patirtį tvarumo sprendimų srityse – infrastruktūroje, nekilnojamojo turto bei ryšių srityse. Bendrovės būstinė yra Singapūre, ji veikia daugiau nei 20 pasaulio šalių, teikdama svarbiausią infrastruktūrą ir paslaugas, skirtas atsinaujinančiai energijai, švariai energijai, dekarbonizacijai, tvariems miestų atnaujinimo projektams ir skaitmeninei jungčiai. „Keppel” kuria vertę investuotojams ir suinteresuotosioms šalims per aukštos kokybės investicines platformas bei įvairiapusį turto portfelį, apimantį privačius fondus, listinguotus NT bei verslo fondus.

**Papildoma informacija:**  
Tobias Kistner

Komunikacijos direktorius  
„MET Group“  
tobias.kistner@met.com  
+41 79 470 59 86